จงเสนอไอเดีย 3 คอนโดผู้สูงอายุ ที่ตอบโจทย์ทุกไลฟ์สไตล์ของวัยเก๋า
1. สวางคนิเวศ
โครงการคอนโดมิเนียมเพื่อผู้สูงอายุระดับ Middle-Class ที่อยู่ภายใต้การกำกับดูแลของสภากาชาดไทย ถูกออกแบบมาเพื่อผู้สูงอายุโดยเฉพาะ ทั้งด้านสภาพแวดล้อมและสิ่งอำนวยความสะดวก เช่น ทางลาด ลิฟต์ ประตูห้องกว้าง 90 เซนติเมตร ไม่มีธรณีประตู พื้นห้องไม่ลื่น มีอุปกรณ์จับในห้องน้ำ ปุ่มฉุกเฉินขอความช่วยเหลือได้ตลอด 24 ชั่วโมง สระว่ายน้ำ และสังคมที่เงียบสงบ เป็นอิสระ ภายใต้คำขวัญ “ชีวิตอิสระ มีคุณค่า พึ่งพาตนเอง” โดยเป็นโครงการประเภทการซื้อสิทธิ์เข้ามาอยู่ ราคาค่าห้องขึ้นอยู่กับขนาดของห้องพัก ทำเล และทิศทางลม เริ่มตั้งแต่ 650,000 บาท ถึง 1,700,000 บาท
ราคาเริ่มต้น: 650,000 บาท
ที่ตั้ง: 3 ต.ท้ายบ้านใหม่ อ.เมืองสมุทรปราการ จ.สมุทรปราการ 10280

2. ซีเนียร์ คอมเพล็กซ์ โปรเจกต์ (Senior Complex Project)
เป็นศูนย์ที่พักอาศัยสำหรับผู้สูงอายุแบบครบวงจร (Senior Complex) ที่ออกแบบโดยคำนึงถึงสภาพแวดล้อมภายในและภายนอกที่เหมาะสมกับผู้สูงอายุเป็นหลัก ภายใต้การกำกับดูแลของกรมธนารักษ์ คณะแพทย์ศาสตร์โรงพยาบาลรามาธิบดี และคณะสถาปัตยกรรมศาสตร์ จุฬาลงกรณ์มหาวิทยาลัย
โครงการ ระยะที่ 1 มีห้องพักรวมทั้งหมด 891 ห้อง พื้นที่ใช้สอยอยู่ระหว่าง 31.71-49.66 ตารางเมตร ต่อห้อง เป็นอาคาร 8 ชั้น จำนวน 7 อาคาร พร้อมห้องพยาบาลประจำตึก พื้นที่ส่วนกลางและพื้นที่จัดกิจกรรมสำหรับผู้สูงอายุ ได้แก่ สระว่ายน้ำ อาคาร Club House ห้องฟิตเนส เป็นต้น
ราคาเริ่มต้น: 1,820,000 บาท
ที่ตั้ง: ซีเนียร์ คอมเพล็กซ์ ต.บางปลา อ.บางพลี จ.สมุทรปราการ 10540

3. วิลล่า มีสุข เรสซิเดนท์เซส (Villa Meesuk Residences)
โครงการแห่งแรก ซึ่งเน้นการออกแบบตกแต่งเพื่อการพักอาศัยอันเอื้อต่อการพักอาศัยสำหรับผู้สูงวัยที่ต้องการความสะดวกสบายสำหรับการใช้ชีวิตอย่างสมดุล ท่ามกลางวิวทิวทัศน์ของธรรมชาติอันร่มรื่น พร้อมวิวภูเขา ในการออกแบบอันเรียบหรู โดดเด่น ในรูปแบบ Contemporary Colonial-Vintage Style เหมาะสำหรับการพักผ่อนของผู้สูงอายุอย่างแท้จริง ด้วยทุกคุณภาพการตกแต่งด้วยมาตรฐานระดับพรีเมียม เพียง 15 นาที จากตัวเมืองเชียงใหม่
โครงการประกอบด้วยคอนโดมิเนียม 3 ชั้น 1 อาคาร และที่ดินพร้อมสร้างวิลล่าส่วนตัวอีก 6 หลัง โดยออกแบบและการจัดวางส่วนต่าง ๆ ของห้องนอน ห้องน้ำ ห้องครัว และห้องนั่งเล่นได้อย่างเหมาะสมและลงตัวสำหรับผู้สูงวัย
ราคาเริ่มต้น: 3,400,000 บาท
ที่ตั้ง: 175 หมู่ 6 ถ.แม่โจ้-พร้าว ต.หนองหาร อ.สันทราย จ.เชียงใหม่ 52000
ตลาดการเงิน & ผลิตภัณฑ์และบริการทางการเงิน